- Hindi News
- National
- कंपनियों को ईपीएफओ और ईएसआईसी में एनरॉलमेंट के लिए भरना पड़ेगा एक ही फॉर्म
कंपनियों को ईपीएफओ और ईएसआईसी में एनरॉलमेंट के लिए भरना पड़ेगा एक ही फॉर्म
कंपनियोंको ईपीएफओ और ईएसआईसी में एनरॉलमेंट के लिए एक ही फॉर्म भरना पड़ेगा। सरकार इनके लिए कॉमन रजिस्ट्रेशन फॉर्म लाने पर विचार कर रही है। इसका मकसद कागजी कार्रवाई कम करना है। एक वरिष्ठ अधिकारी ने यह जानकारी दी। औपचारिक क्षेत्र की कंपनियों में काम करने वालों को ईपीएफओ और ईएसआईसी के तहत सामाजिक सुरक्षा मिलती है। नियम के मुताबिक 20 या अधिक कर्मचारी वाली कंपनियों को ईपीएफओ के लिए रजिस्ट्रेशन कराना पड़ता है। ईएसआईसी के लिए कम से कम 10 कर्मचारियों की सीमा है। ईपीएफओ के तहत तीन स्कीमें हैं- कर्मचारी भविष्य निधि स्कीम 1952, कर्मचारी पेंशन स्कीम 1995 और कर्मचारी डिपॉजिट लिंक्ड बीमा योजना 1976। ईपीएफओ के सदस्यों की संख्या 4 करोड़ से अधिक है। ईएसआईसी के तहत करीब 2 करोड़ कर्मचारियों के 8 करोड़ परिजनों को स्वास्थ्य बीमा की सुविधा मिलती है।
tgl_Latn sot_Latn hin_Deva hin_Deva hin_Deva